Solidariteit verwelkom fokus op private sektor as 'redder van ekonomie' | Maroela Media
Solidariteit het die aankondiging van die ANC se nasionale uitvoerende komitee (NUK), om 'n groter fokus op die private sektor as sogenaamde redder van die ekonomie te plaas, verwelkom.
Die NUK het Woensdag die uitkoms van sy onlangse vergadering bekend gemaak wat gefokus het op die stand van die ekonomie, en meer spesifiek dié van staatsentiteite.
Connie Mulder, hoof van die Solidariteit Navorsingsinstituut, het gesê Solidariteit is lankal van mening dat geen inmenging die beste vorm van inmenging deur 'n regering in 'n ekonomie is. "Daarom is dit vir ons bemoedigend dat die ANC ideologies in die rigting van die vrye mark, waar welvarende lande reeds is, beweeg."
Mulder is egter bekommerd oor die minister van finansies, Tito Mboweni, se ekonomiese plan na die SAKP en Cosatu vir "verryking" gestuur gaan word.
"Kommunisme het nog niks waaraan dit geraak het, verryk nie, maar veel eerder verarm. Ons doen 'n beroep op die ANC om nie die plan af te water om aan ideoloë se eise te voldoen nie. Die ANC moet veel eerder die noodkreet van die res van Suid-Afrika, wat ekonomies in 'n doodloopstraat is, aanhoor."
Met spesifieke verwysing na die Suid-Afrikaanse Lugdiens (SAL) het Mulder gesê die posisie rakende die gedeeltelike of volledige privatisering van staatsentiteite is 'n standpunt wat Solidariteit lank reeds huldig.
"Aandrang op 'n strategiese ekwiteitsvennoot was een van ons aanvanklike vereistes wat aan die voormalige uitvoerende hoof van die SAL [Vuyani] gestel is. Dit is ook in ons huidige sakereddingsplan vir die SAL vervat. Ons standpunt is dat sake in die hande van sakelui gelaat moet word en dat burokrate sover moontlik daarvan moet wegbly. Gedeeltelike of volledige privatisering het met Telkom gewerk en sal met ander staatsentiteite werk, mits die regering dit met die nodige erns aanpak," het Mulder gesê.
Mulder het gesê daar is egter 'n beduidende verskil tussen woorde en dade.
"Hoewel dit bemoedigend is dat min. Gordhan en die nuwe direksie in hierdie rigting begin beweeg, sal ons dit eers glo wanneer ons dit sien."
Mulder het gesê die skuif is 'n uiters belangrike een. "Dit lyk asof pres. [Cyril] Ramaphosa en min. Mboweni die erns van ons ekonomiese werklikheid besef. Die groot vraag is egter of hulle daarin sal slaag om hul kamerade, wat rustig op die soustrein ry, daartoe sal kry om dit ook so in te sien. Hoewel Suid-Afrika wéét dat radikale ekonomiese ingryping nodig is, moet die ANC nog wakker skrik wat ekonomiese beleid betref."
Dit is als goed en wel. Wat ek nie verstaan nie is dan die Nasoinale gesondheids ding wat hul wil afdwing. Wie gaan die venote wees? Seker weer net swart.
Gegewe die finansiële krisis in die stasts ondernemings beteken eintlik dat die privaatsektor nou moet pa staan vir die skuld. Mens sal stupid wees om in 'n bankrot onderneming te belê.
Privatisering geskoei op vryemark beginsels is beslis n stap in die regte rigting, maar nie die aanwending van privaatfondse deur die staat vir SOE's nie. Dit sal katastrofiese verarming vir die anti rewolusioneres meebring net soos wat die NGV verarming gepaardgaande met n gesondheidskrisis gaan meebring. Indien dit wel so is dat die ANC noual die ekonomie wil optel en dit nie net is om beleggers te paai nie, dan sal die ANC dit doen vir die ANC, nie vir Suid Afrika nie. Daarom moet daar gewaak word om nie deur die ANC mislei te word en dat privatisering ook… Lees meer »
Verwag julle nou regtig dat die Privaat Sektor hulle swaar verdienste winste in bankrot & korrupte Staatinstellings moet pomp??!!!
Ek glo min mense wat SME's bedryf (of op die been wil bring) sal hierdie storie – soos al die vorige mooi stories – ernstig opneem. Oor die afgelope 25 jaar het alles verswak en het die regering bewys dat hulle: 1. Korrup is 2. Onbevoeg is 3. Oneerlik is 4. Die wittes ondermyn 5. Valse beloftes maak 6. Die land plunder Die gesegde is: "talk is cheap". Mense glo geen woord meer nie. Hulle kyk net na die geskiedenis, naamlik wat oor die afgelope 25 jaar plaasgevind het en dan kom mense tot 'n logiese gevolgtrekking. Ek en my… Lees meer »